title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ σε σχέση με τον προσδιορισμό των τεχνικών μορφότυπων για την υποβολή εκθέσεων από τα κράτη μέλη σύμφωνα με τον κανονισμό (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου

text:
               ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ

               της 10.8.2017

               σε σχέση με τον προσδιορισμό των τεχνικών μορφότυπων για την υποβολή εκθέσεων από τα κράτη μέλη σύμφωνα με τον κανονισμό (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου

               Η ΕΥΡΩΠΑΪΚΗ ΕΠΙΤΡΟΠΗ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1143/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, για την πρόληψη και διαχείριση της εισαγωγής και εξάπλωσης χωροκατακτητικών ξένων ειδών
                  1
               , και ιδίως το άρθρο 24 παράγραφος 4 αυτού,

               Εκτιμώντας τα ακόλουθα:

               (1)Ο κανονισμός (ΕΕ) αριθ. 1143/2014 προβλέπει ότι η Επιτροπή καθορίζει τους τεχνικούς μορφότυπους για την υποβολή εκθέσεων με στόχο την απλούστευση και τον εξορθολογισμό της διαδικασίας υποβολής εκθέσεων από τα κράτη μέλη όσον αφορά τις πληροφορίες που προβλέπει η παράγραφος  1 του άρθρου 24.

               (2)Για το σκοπό αυτό, ο παρών εκτελεστικός κανονισμός περιορίζει την υποβολή αναφοράς σε ελεύθερο κείμενο, διευκολύνει τη συλλογή δεδομένων για τους προκύπτοντες βασικούς δείκτες και ευνοεί την παραπομπή στις πληροφορίες που είναι ήδη διαθέσιμες στο κοινό, σε εθνικό επίπεδο, χρησιμοποιώντας παράλληλα τα οφέλη από την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου
                  2
                για τα χωρικά δεδομένα, και εξασφαλίζοντας τη συνοχή με άλλες συναφείς πολιτικές, όπως π.χ. οι οδηγίες 2000/60/ΕΚ
                  3
               , 2008/56/ΕΚ
                  4
                και 2009/147/ΕΚ
                  5
                του Ευρωπαϊκού Κοινοβουλίου και του Συμβουλίου, καθώς και η οδηγία 92/43/ΕΟΚ του Συμβουλίου
                  6
               .

               (3)Η οδηγία 2007/2/ΕΚ απαιτεί από τις δημόσιες αρχές στα κράτη μέλη να καθιστούν διαθέσιμα σύνολα χωρικών δεδομένων σύμφωνα με τις εκτελεστικές διατάξεις για τα μεταδεδομένα, τις δικτυακές υπηρεσίες και τη διαλειτουργικότητα των συνόλων και υπηρεσιών χωρικών δεδομένων που καθορίζονται στον κανονισμό (ΕΕ) αριθ. 1089/2010
                  7
               , της Επιτροπής, συμπεριλαμβανομένων των διατάξεων του τμήματος 18 του παραρτήματος IV («Κατανομή ειδών») του εν λόγω κανονισμού.

               (4)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής χωροκατακτητικών ξένων ειδών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

               Άρθρο 1

               Οι τεχνικοί μορφότυποι που πρέπει να χρησιμοποιούνται από τα κράτη μέλη για τη διαβίβαση στην Επιτροπή των πληροφοριών σύμφωνα με το άρθρο 24 παράγραφος 1 του κανονισμού (ΕΕ) αριθ. 1143/2014, καθορίζονται στο παράρτημα του παρόντος κανονισμού.

               Άρθρο 2

               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

               Βρυξέλλες, 10.8.2017

                     Για την Επιτροπή

                     Πρόεδρος
                     Jean-Claude JUNCKER

                     (1)
                  ΕΕ L 317 της 4.11.2014, σ. 35.

                     (2)
                  Οδηγία 2007/2/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 2007, για τη δημιουργία υποδομής χωρικών πληροφοριών στην Ευρωπαϊκή Κοινότητα (ΕΕ L 108 της 25.4.2007, σ. 1)

                     (3)
                  Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327 της 22.12.2000, σ. 1).

                     (4)
                  Οδηγία 2008/56/EΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, περί πλαισίου κοινοτικής δράσης στο πεδίο της πολιτικής για το θαλάσσιο περιβάλλον, ΕΕ L 164 της 25.6.2008, σ. 19.

                     (5)
                  Οδηγία 2009/147/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών (ΕΕ L 20 της 26.1.2010, σ. 7).

                     (6)
                  Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206 της 22.7.1992, σ. 7).

                     (7)
                  Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206 της 22.7.1992, σ. 7).Κανονισμός (ΕΕ) αριθ. 1089/2010 της Επιτροπής, της 23ης Νοεμβρίου 2010 , σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα των συνόλων και των υπηρεσιών χωρικών δεδομένων (ΕΕ L 323 της 8.12.2010, σ. 11).

    ---documentbreak---

               Τεχνικοί μορφότυποι που πρέπει να χρησιμοποιούν τα κράτη μέλη για την υποβολή στην Επιτροπή των πληροφοριών σύμφωνα με το άρθρο 24 παράγραφος 1 του κανονισμού (ΕΕ) αριθ. 1143/2014 για την πρόληψη και διαχείριση της εισαγωγής χωροκατακτητικών ξένων ειδών

                        ΣΤΟΙΧΕΙΑ ΠΟΥ ΕΧΟΥΝ ΚΟΙΝΟΠΟΙΗΘΕΙ ΣΕ ΕΦΑΡΜΟΓΗ ΤΟΥ ΑΡΘΡΟΥ 24 ΠΑΡΑΓΡΑΦΟΣ 1 ΤΟΥ ΚΑΝΟΝΙΣΜΟΥ (ΕΕ) ΑΡΙΘ. 1143/2014

                        Κράτος μέλος

                        Περίοδος αναφοράς

                        ΤΜΗΜΑ A

                        Στοιχεία που πρέπει να υποβάλλονται για καθένα από τα χωροκατακτητικά ξένα είδη ενωσιακού ενδιαφέροντος και για καθένα από τα χωροκατακτητικά ξένα είδη περιφερειακού ενδιαφέροντος που υπόκειται στα μέτρα, όπως προβλέπεται στο άρθρο 11 παράγραφος 2 του κανονισμού (ΕΕ) αριθ. 1143/2014

                        Πληροφορίες σχετικά με τα είδη, την κατανομή τους, την εξάπλωση και τα αναπαραγωγικά τους πρότυπα

                        1.

                        Επιστημονική ονομασία του είδους

                        2.

                        Κοινή ονομασία του είδους (προαιρετικά)

                        3.

                        Είναι το είδος παρόν στην επικράτεια του κράτους μέλους;

                        Ναι

                        □

                        4.

                        Όχι

                        □

                        5.

                        Επί του παρόντος, άγνωστο

                        □

                        6.

                        Κατανομή του είδους, συμπεριλαμβανομένων των πληροφοριών σχετικά με την εξάπλωση και τα αναπαραγωγικά του πρότυπα (συμπληρώνεται μόνο αν η απάντηση στην ερώτηση 3 είναι «Ναι»)

                        7.

                        Πρόσθετες πληροφορίες (προαιρετικά)

                        Πληροφορίες σχετικά με τις άδειες που χορηγούνται για το είδος
                        Συμπληρώνεται μόνο για χωροκατακτητικά ξένα είδη ενωσιακού ενδιαφέροντος

                        8.

                        Έχουν εκδοθεί άδειες για το είδος αυτό κατά την περίοδο αναφοράς;

                        Ναι

                        □

                        Όχι

                        □

                        9.

                        Συμπληρώνεται μόνο αν η απάντηση στην ερώτηση 6 είναι «Ναι»

                        Ημερολογιακό έτος

                        10.

                        Σκοπός της άδειας

                        Αριθμός εκδοθεισών αδειών

                        Συνολικός αριθμός ή όγκος των επιτρεπόμενων δειγμάτων που αντιστοιχούν στις άδειες που εκδόθηκαν

                        11.

                        Άδειες για έρευνα

                        12.

                        Άδειες για μη επιτόπια διατήρηση

                        13.

                        Άδειες για την επιστημονική παραγωγή και την επακόλουθη φαρμακευτική χρήση για την προαγωγή της υγείας του ανθρώπου

                        14.

                        Άδειες για άλλες δραστηριότητες μετά τη χορήγηση έγκρισης από την Επιτροπή [Άρθρο 9 του κανονισμού (ΕΕ) αριθ. 1143/2014]

                        15.

                        Πρόσθετες πληροφορίες (προαιρετικά)

                        Πληροφορίες σχετικά με τις επιθεωρήσεις

                        Συμπληρώνεται μόνο για τα χωροκατακτητικά ξένα είδη ενωσιακού ενδιαφέροντος και αν η απάντηση στο ερώτημα 6 είναι «Ναι»

                        16.

                        Ημερολογιακό έτος

                        17.

                        Σκοπός της άδειας

                        Αριθμός των εγκαταστάσεων που επιθεωρήθηκαν

                        Αριθμός ή όγκος των επιτρεπόμενων δειγμάτων που αντιστοιχούν στις άδειες που κατέχουν οι εγκαταστάσεις που επιθεωρήθηκαν

                        Αριθμός των εγκαταστάσεων που επιθεωρήθηκαν και κρίθηκαν μη συμμορφούμενες με τους όρους που προβλέπονται στις άδειες

                        Αριθμός ή όγκος των επιτρεπόμενων δειγμάτων που αντιστοιχούν στις άδειες που κατέχουν οι εγκαταστάσεις που επιθεωρήθηκαν και  κρίθηκαν μη συμμορφούμενες με τους όρους που προβλέπονται στις άδειες

                        18.

                        Άδειες για έρευνα

                        19.

                        Άδειες για μη επιτόπια διατήρηση

                        20.

                        Άδειες για την επιστημονική παραγωγή και την επακόλουθη φαρμακευτική χρήση για την προαγωγή της υγείας του ανθρώπου

                        21.

                        Άδειες για άλλες δραστηριότητες μετά τη χορήγηση έγκρισης από την Επιτροπή [άρθρο 9 του κανονισμού (ΕΕ) αριθ. 1143/2014]

                        22.

                        Πρόσθετες πληροφορίες (προαιρετικά)

                        23.

                        Πρόσθετες πληροφορίες (προαιρετικά)

                        Πληροφορίες για  μέτρα για την ταχεία εξάλειψη που λαμβάνονται για το είδος αυτό

                        [άρθρο 17 του κανονισμού (ΕΕ) αριθ. 1143/2014]

                        24.

                        Έχουν εφαρμοστεί μέτρα ταχείας εξάλειψης για το είδος κατά την περίοδο αναφοράς;

                        Ναι

                        □

                        25.

                        Όχι

                        □

                        26.

                        Να συμπληρωθεί μόνο εάν η απάντηση στην ερώτηση 11 είναι «Ναι»

                        Μέτρο/-α

                        Ημερομηνία έναρξης

                        27.

                        Εκτιμώμενη διάρκεια ή ημερομηνία λήξης της εφαρμογής του/των μέτρου/-ων

                        28.

                        Τμήμα της επικράτειας

                        29.

                        Βιογεωγραφική/-ές περιοχή/-ές

                        30.

                        Υπομονάδα/-ες λεκάνης απορροής ποταμού

                        31.

                        Θαλάσσια/-ες υποπεριφέρεια/-ες

                        32.

                        Μέθοδος/-οι που χρησιμοποιήθηκε/-αν

                        Μηχανικές/φυσικές

                        □

                        33.

                        Χημικές

                        □

                        34.

                        Βιολογικές

                        □

                        35.

                        Άλλες

                        □

                        36.

                        Αποτελεσματικότητα του/των μέτρου/-ων

                        Εξάλειψη

                        □

                        37.

                        Μείωση του πληθυσμού

                        □

                        38.

                        Πληθυσμός σταθερός

                        □

                        39.

                        Ο πληθυσμός εξακολουθεί να αυξάνεται

                        □

                        40.

                        Ασαφής τάση του πληθυσμού

                        □

                        41.

                        Επιπτώσεις σε μη στοχευόμενα είδη

                        Επίπτωση ανά είδος

                        42.

                        43.

                        44.

                        Πρόσθετες πληροφορίες (προαιρετικά)

                        Πληροφορίες σχετικά με τα ληφθέντα διαχειριστικά μέτρα για το εν λόγω είδος

                        [Άρθρο 19 του κανονισμού (ΕΕ) αριθ. 1143/2014]

                        45.

                        Έχουν εφαρμοστεί διαχειριστικά μέτρα για το είδος κατά την περίοδο αναφοράς;

                        Ναι

                        □

                        46.

                        Όχι

                        □

                        47.

                        Να συμπληρωθεί μόνο εάν η απάντηση στην ερώτηση 14 είναι «Ναι»

                        Μέτρο/-α

                        Ημερομηνία έναρξης

                        48.

                        Εκτιμώμενη διάρκεια ή ημερομηνία λήξης της εφαρμογής του/των μέτρου/-ων

                        49.

                        Στόχος του/των μέτρου/-ων

                        Εξάλειψη

                        □

                        50.

                        Έλεγχος

                        □

                        51.

                        Περιορισμός

                        □

                        52.

                        Τμήμα της επικράτειας

                        53.

                        Βιογεωγραφική/-ές περιοχή/-ές

                        54.

                        Υπομονάδα/-ες λεκάνης απορροής ποταμού

                        55.

                        Θαλάσσια/-ες υποπεριφέρεια/-ες

                        56.

                        Μέθοδος/-οι που χρησιμοποιήθηκε/-αν

                        Μηχανικές/φυσικές

                        □

                        57.

                        Χημικές

                        □

                        58.

                        Βιολογικές

                        □

                        59.

                        Άλλες

                        □

                        60.

                        Αποτελεσματικότητα του/των μέτρου/-ων

                        Εξάλειψη

                        □

                        61.

                        Μείωση του πληθυσμού

                        □

                        62.

                        Πληθυσμός σταθερός

                        □

                        63.

                        Ο πληθυσμός εξακολουθεί να αυξάνεται

                        □

                        64.

                        Ασαφής τάση του πληθυσμού

                        □

                        65.

                        Επιπτώσεις σε μη στοχευόμενα είδη

                        Επίπτωση ανά είδος

                        66.

                        67.

                        68.

                        Πρόσθετες πληροφορίες (προαιρετικά)

                        Πληροφορίες σχετικά με τις επιπτώσεις του εν λόγω είδους

                        (Προαιρετικά)

                        69.

                        Παρατηρήσεις σχετικά με τις επιπτώσεις του είδους κατά την περίοδο αναφοράς

                        ΤΜΗΜΑ Β

                        Στοιχεία που πρέπει να υποβάλλονται για καθένα από τα χωροκατακτητικά ξένα είδη εθνικού ενδιαφέροντος

                        1.

                        Έχει το κράτος μέλος καταρτίσει έναν εθνικό κατάλογο χωροκατακτητικών ξένων ειδών που ενδιαφέρουν το συγκεκριμένο κράτος μέλος;

                        Εάν ναι, στα ερωτήματα 2 έως 5 πρέπει να δίνεται απάντηση για κάθε ένα από τα είδη που περιλαμβάνονται σε αυτό τον κατάλογο.

                        Ναι

                        □

                        2.

                        Όχι

                        □

                        3.

                        Επιστημονική ονομασία του είδους

                        4.

                        Κοινή ονομασία του είδους (προαιρετικά)

                        5.

                        Είναι το είδος παρόν στην επικράτεια του κράτους μέλους;

                        Ναι

                        □

                        6.

                        Όχι

                        □

                        7.

                        Επί του παρόντος, άγνωστο

                        □

                        8.

                        Κατανομή του είδους, συμπεριλαμβανομένων πληροφοριών σχετικά με την εξάπλωση και τα αναπαραγωγικά του πρότυπα (να συμπληρωθεί μόνο αν η απάντηση στην ερώτηση 4 είναι «Ναι», προαιρετικό)

                        9.

                        Μέτρο/-α που εφαρμόζεται/-ονται στην επικράτεια του κράτους μέλους, σε σχέση με το είδος

                        10.

                        Απαγόρευση της εκ προθέσεως εισαγωγής  στην επικράτεια

                        □

                        11.

                        Απαγόρευση της εκ προθέσεως διατήρησης, έστω και υπό περιορισμό

                        □

                        12.

                        Απαγόρευση της εκ προθέσεως εκτροφής, έστω και υπό περιορισμό

                        □

                        13.

                        Απαγόρευση  της εκ προθέσεως μεταφοράς, με εξαίρεση τη μεταφορά σε εγκαταστάσεις με σκοπό την εξάλειψή του

                        □

                        14.

                        Απαγόρευση της εκ προθέσεως διάθεσης στην αγορά

                        □

                        15.

                        Απαγόρευση της εκ προθέσεως χρήσης ή ανταλλαγής

                        □

                        16.

                        Απαγόρευση της εκ προθέσεως παροχής της δυνατότητας αναπαραγωγής ή καλλιέργειας, ακόμη και υπό περιορισμό

                        □

                        17.

                        Απαγόρευση της εκ προθέσεως ελευθέρωσης στο περιβάλλον

                        □

                        18.

                        Παρεκκλίσεις που προβλέπονται στο πλαίσιο του συστήματος αδειοδότησης σύμφωνα με το άρθρο 8

                        □

                        19.

                        Εμπίπτει στα σχέδια δράσης σύμφωνα με το άρθρο 13

                        □

                        20.

                        Καλύπτεται από το σύστημα επιτήρησης σύμφωνα με το άρθρο 14

                        □

                        21.

                        Επίσημοι έλεγχοι για την αποτροπή της εκ προθέσεως  εισαγωγής

                        □

                        22.

                        Υπόκειται σε σύστημα έγκαιρης ανίχνευσης

                        □

                        23.

                        Υπόκειται σε ταχεία εξάλειψη έπειτα από έγκαιρη ανίχνευση

                        □

                        24.

                        Υπόκειται σε διαχειριστικά μέτρα σε περίπτωση ευρείας εξάπλωσης

                        □

                        25.

                        Μέτρα αποκατάστασης

                        □

                        26.

                        Πρόσθετες πληροφορίες (προαιρετικά)

                        ΤΜΗΜΑ Γ

                        Οριζόντιες πληροφορίες

                        1.

                        Διαδικτυακός σύνδεσμος σχετικά με τις άδειες που εκδόθηκαν σύμφωνα με το άρθρο 8 παράγραφος 7 του κανονισμού (ΕΕ) αριθ. 1143/2014

                        2.

                        Σχέδιο/-α δράσης που αναφέρεται/-ονται στο άρθρο 13 παράγραφος 2 του κανονισμού (ΕΕ) αριθ. 1143/2014

                        3.

                        Διαδρομές προτεραιότητας που αντιμετωπίζονται

                        Είδη που καλύπτονται

                        4.

                        5.

                        6.

                        Περιγραφή του συστήματος επιτήρησης το οποίο εφαρμόζεται δυνάμει του άρθρου 14 του κανονισμού (ΕΕ) αριθ. 1143/2014

                        7.

                        Περιγραφή του συστήματος επίσημων ελέγχων σύμφωνα με το άρθρο 15 του κανονισμού (ΕΕ) αριθ. 1143/2014

                        8.

                        Περιγραφή των μέτρων που έχουν ληφθεί για την ενημέρωση του κοινού

                        9.

                        Κόστος των μέτρων που ελήφθησαν για να επιτευχθεί συμμόρφωση με τον κανονισμό (ΕΕ) αριθ. 1143/2014

                        10.

                        Πρόσθετες πληροφορίες (προαιρετικά)

               Οδηγίες για την συγκέντρωση των πληροφοριών που πρέπει να υποβάλλονται

               Τα κράτη μέλη υποβάλλουν πληροφορίες σχετικά με όλα τα ερωτήματα, εκτός εκείνων που ορίζονται ως προαιρετικά.

               ΤΜΗΜΑ A

               Όλα τα ερωτήματα στο τμήμα Α πρέπει να συμπληρώνονται για καθένα από τα χωροκατακτητικά ξένα είδη που περιλαμβάνονται στον ενωσιακό κατάλογο ο οποίος αναφέρεται στο άρθρο 4 παράγραφος 1 του κανονισμού (ΕΕ) αριθ. 1143/2014 και ισχύει μέχρι το τέλος του τελευταίου ημερολογιακού έτους που καλύπτεται από την έκθεση.

               Για καθένα από τα είδη περιφερειακού ενδιαφέροντος για τα οποία, μέχρι την ίδια ημερομηνία, έχει τεθεί σε ισχύ μια εκτελεστική πράξη, σύμφωνα με το άρθρο 11 παράγραφος 2 του κανονισμού (ΕΕ) αριθ. 1143/2014, πρέπει να συμπληρωθούν μόνο τα ερωτήματα 1 έως 5 και 11 έως 17.

               Ερώτημα 1

               Αναγράφεται η επιστημονική ονομασία του είδους.

               Ερώτημα 2

               Προαιρετικά: Αναγράφεται η κοινή ονομασία του είδους στην εθνική γλώσσα.

               Ερώτημα 3

               Διευκρινίζεται κατά πόσον το είδος θεωρείται ότι ευρίσκεται στην επικράτεια του κράτους μέλους (εξαιρουμένων των εξόχως απόκεντρων περιοχών ανάλογα με την περίπτωση).

               Ερώτημα 4

               Εάν η απάντηση στην ερώτηση 3 είναι «Ναι», παρέχεται αρχείο με δεδομένα για την κατανομή των ειδών κατ’ εφαρμογή της οδηγίας 2007/2/ΕΚ. Ο φάκελος θα κάνει χρήση των τύπων χωροαντικειμένου που ορίζονται στην ενότητα 18 του παραρτήματος IV («Κατανομή ειδών») του κανονισμού (ΕΕ) αριθ. 1089/2010, για την εφαρμογή της εν λόγω οδηγίας. Πληροφορίες σχετικά με τα πρότυπα αναπαραγωγής και εξάπλωσης πρέπει να προσδιορίζονται με τη χρήση κατάλληλων καταλόγων κωδικών.

               Ερώτημα 5

               Προαιρετικά: Αναγράφονται τυχόν πρόσθετες πληροφορίες που κρίνονται απαραίτητες για να επεξηγηθούν οι απαντήσεις στα ερωτήματα 1 έως 4.

               Ερώτημα 6

               Διευκρινίζεται αν έχουν εκδοθεί άδειες όπως αναφέρεται στο άρθρο 8 παράγραφος 2 και/ή στο άρθρο 9 παράγραφος 6 του κανονισμού (ΕΕ) αριθ. 1143/2014 σε σχέση με το είδος κατά την περίοδο αναφοράς.

               Ερώτημα 7

               Παρέχεται απάντηση μόνο αν η απάντηση στην ερώτηση 6 είναι «Ναι».

               Για κάθε ημερολογιακό έτος που καλύπτεται από την έκθεση, διευκρινίζεται ο αριθμός των αδειών που αναφέρονται στο άρθρο 8 του κανονισμού (ΕΕ) αριθ. 1143/2014 ανά κατηγορία σκοπού, καθώς και ο αντίστοιχος συνολικός αριθμός ή ο όγκος των δειγμάτων που καλύπτονται από τις εν λόγω άδειες, συμπεριλαμβανομένης της μονάδας μέτρησης (αριθμός δειγμάτων, kg σπόρων κ.λπ.).

               Ερώτημα 8

               Προαιρετικά: Αναγράφονται τυχόν πρόσθετες πληροφορίες που κρίνονται απαραίτητες για να επεξηγηθούν οι απαντήσεις στα ερωτήματα 6 και 7.

               Ερώτημα 9

               Για κάθε ημερολογιακό έτος που καλύπτεται από την έκθεση, αναγράφεται συμπληρωμένος ο πίνακας σχετικά με επιθεωρήσεις που απαιτούνται βάσει του άρθρου 8 παράγραφος 8 του κανονισμού (ΕΕ) αριθ. 1143/2014.

               Ερώτημα 10

               Προαιρετικά: Αναγράφονται τυχόν πρόσθετες πληροφορίες που κρίνονται απαραίτητες για να επεξηγηθεί η απάντηση στην ερώτηση 9. Αναλύονται, ιδίως, οι λόγοι απουσίας επιθεωρήσεων και τυχόν σχεδιαζόμενες ενέργειες.

               Ερώτημα 12

               Οι πληροφορίες μπορούν να παρέχονται με ομαδοποίηση διαφορετικών πληθυσμών του είδους που αντιμετωπίζονται με τα ίδια μέτρα ταχείας εξάλειψης σύμφωνα με το άρθρο 17 του κανονισμού (ΕΕ) αριθ. 1143/2014. Εάν διαφορετικοί πληθυσμοί αντιμετωπίζονται μέσω διαφορετικών μέτρων, οι πληροφορίες αυτές πρέπει να υποβληθούν για κάθε πληθυσμό.

               –Αναγράφεται η ημερομηνία έναρξης του/των μέτρου/-ων.

               –Αναγράφεται η εκτιμώμενη διάρκεια ή η πραγματική ημερομηνία λήξης της εφαρμογής του μέτρου, εάν το μέτρο/-α έχει/-ουν λήξει κατά τη διάρκεια της περιόδου αναφοράς.

               –Αναγράφεται το μέρος της επικράτειας του κράτους μέλους στην οποία εφαρμόζεται/-ονται το/τα μέτρο/-α (περιφέρεια ή άλλη κατάλληλη διοικητική μονάδα).

               –Αναγράφεται/-ονται η/οι βιογεωγραφική/-ές περιοχή/-ές εντός αυτού του μέρους της επικράτειας, σύμφωνα με τις διατάξεις της οδηγία 92/43/ΕΟΚ
                  1
               .

               –Ανάλογα με την περίπτωση, αναγράφεται/-ονται η/οι υπομονάδα/-ες λεκάνης απορροής ποταμού όπου εφαρμόζονται τα μέτρα, σύμφωνα με τις διατάξεις που προβλέπει η οδηγία 2000/60/ΕΚ
                  2
               .

               –Ανάλογα με την περίπτωση, αναγράφεται/-ονται η/οι θαλάσσια/-ες υποπεριοχή/-ές όπου εφαρμόζονται μέτρα με βάση τις διατάξεις της οδηγίας 2008/56/ΕΚ
                  3
               .

               –Αναγράφεται η επιστημονική ονομασία των μη στοχευόμενων ειδών που υφίστανται αρνητικές επιπτώσεις από τα μέτρα.

               –Για κάθε ένα από τα προσβληθέντα μη στοχευόμενα είδη, αναγράφεται το είδος των παρατηρούμενων επιπτώσεων. Αυτές θα μπορούσε να είναι άμεσες (π.χ. παγίδευση μη στοχευόμενων ειδών χωρίς πρόθεση) ή έμμεσες (π.χ. επιπτώσεις σε μη στοχευόμενα είδη που τρέφονται με δηλητηριασμένα στοχευόμενα είδη). Εάν οι παρατηρούμενες αρνητικές επιπτώσεις σχετίζονται με ομάδα ταξινομικών βαθμίδων, οι πληροφορίες αυτές μπορούν να παρέχονται για την ομάδα αυτή.

               Ερώτημα 13

               Προαιρετικά: αναγράφονται τυχόν πρόσθετες πληροφορίες που κρίνονται απαραίτητες για να επεξηγηθούν οι απαντήσεις στα ερωτήματα 11 και 12. Αναλύονται ιδίως οι λόγοι, για τους οποίους δεν υπάρχουν μέτρα και τυχόν προγραμματισμένες δράσεις.

               Ερώτημα 15

               Πληροφορίες μπορούν να παρέχονται με ομαδοποίηση διαφορετικών πληθυσμών του είδους που αντιμετωπίζονται με τα ίδια διαχειριστικά μέτρα σύμφωνα με το άρθρο 19 του κανονισμού (ΕΕ) αριθ. 1143/2014. Εάν διαφορετικοί πληθυσμοί αντιμετωπίζονται μέσω διαφορετικών μέτρων, οι πληροφορίες αυτές πρέπει να υποβληθούν για κάθε πληθυσμό.

               –Αναγράφεται η ημερομηνία έναρξης του/των μέτρου/-ων.

               –Αναγράφεται η εκτιμώμενη διάρκεια ή η πραγματική ημερομηνία λήξης της εφαρμογής του μέτρου, εάν αυτό/-ά έχει/-ουν λήξει κατά τη διάρκεια της περιόδου αναφοράς.

               –Αναγράφεται ο στόχος του διαχειριστικού μέτρου.

               –Αναγράφεται το μέρος της επικράτειας του κράτους μέλους στο οποίο εφαρμόζεται το μέτρο (περιφέρεια ή άλλη κατάλληλη διοικητική μονάδα).

               –Αναγράφεται η/οι βιογεωγραφική/-ές περιοχή/-ές εντός αυτού του μέρους της επικράτειας, σύμφωνα με τις διατάξεις της οδηγίας 92/43/ΕΟΚ.

               –Ανάλογα με την περίπτωση, αναγράφεται η/οι υπομονάδα/-ες λεκάνης απορροής ποταμού όπου εφαρμόζεται το μέτρο, σύμφωνα με τις διατάξεις που προβλέπει η οδηγία 2000/60/ΕΚ.

               –Ανάλογα με την περίπτωση, αναγράφεται η/οι θαλάσσια/-ες υποπεριοχή/-ες όπου εφαρμόζονται μέτρα με βάση τις διατάξεις της οδηγίας 2008/56/ΕΚ.

               –Αναγράφεται η επιστημονική ονομασία των μη στοχευόμενων ειδών που υφίστανται αρνητικές επιπτώσεις από το/τα μέτρο/-α.

               –Για κάθε ένα από τα προσβληθέντα μη στοχευόμενα είδη, αναγράφεται το είδος των παρατηρούμενων επιπτώσεων. Αυτές θα μπορούσε να είναι άμεσες (π.χ. παγίδευση μη στοχευόμενων ειδών χωρίς πρόθεση) ή έμμεσες (π.χ. επιπτώσεις σε μη στοχευόμενα είδη που τρέφονται με δηλητηριασμένα στοχευόμενα είδη). Εάν οι παρατηρούμενες αρνητικές επιπτώσεις σχετίζονται με ομάδα ταξινομικών βαθμίδων, οι πληροφορίες αυτές μπορούν να παρέχονται για την ομάδα αυτή.

               Ερώτημα 16

               Προαιρετικά: Αναγράφονται τυχόν πρόσθετες πληροφορίες που κρίνονται απαραίτητες για να επεξηγήσουν τις απαντήσεις στα ερωτήματα 14 και 15. Αναλύονται ιδίως οι λόγοι για τους οποίους δεν υπάρχουν μέτρα και τυχόν προγραμματισμένες δράσεις.

               Ερώτημα 17

               Προαιρετικά: Παροχή πληροφοριών σχετικά με τον αντίκτυπο του είδους στη βιοποικιλότητα και στις σχετικές οικοσυστημικές υπηρεσίες, συμπεριλαμβανομένων των επιπτώσεων στα ιθαγενή είδη, σε προστατευόμενες περιοχές, τους απειλούμενους οικοτόπους. Επιπλέον, παρέχονται πληροφορίες σχετικά με τις κοινωνικές και οικονομικές επιπτώσεις του είδους καθώς και τις επιπτώσεις του στην υγεία και την ασφάλεια του ανθρώπου.

               ΤΜΗΜΑ B

               Το τμήμα Β συμπληρώνεται για καθένα από τα χωροκατακτητικά ξένα είδη εθνικού ενδιαφέροντος σύμφωνα με το άρθρο 12 παράγραφος 2 του κανονισμού (ΕΕ) αριθ. 1143/2014.

               Ερώτημα 2

               Αναγράφεται η επιστημονική ονομασία του είδους.

               Ερώτημα 3

               Προαιρετικά: Παρέχεται η κοινή ονομασία του είδους στην εθνική γλώσσα.

               Ερώτημα 4

               Διευκρινίζεται κατά πόσον το είδος θεωρείται ότι ευρίσκεται στην επικράτεια του κράτους μέλους (εξαιρουμένων των εξόχως απόκεντρων περιοχών ανάλογα με την περίπτωση).

               Ερώτημα 5

               Προαιρετικά: Βλ. ερώτηση 4 του τμήματος Α.

               Ερώτημα 6

               Κατά περίπτωση, αναφορά των μέτρων που εφαρμόζονται για το συγκεκριμένο είδος.

               Ερώτημα 7

               Προαιρετικά: Αναγράφονται τυχόν πρόσθετες πληροφορίες που κρίνονται απαραίτητες για να επεξηγήσουν τις απαντήσεις στα ερωτήματα 1 έως 6.

               ΤΜΗΜΑ Γ

               Ερώτημα 1

               Αναγράφεται ο διαδικτυακός σύνδεσμος προς πληροφορίες στο διαδίκτυο, σύμφωνα με το άρθρο 8 παράγραφος 7 του κανονισμού (ΕΕ) αριθ. 1143/2014.

               Ερώτημα 2

               Υποβάλλεται έγγραφο (ή ηλεκτρονικός σύνδεσμος προς το εν λόγω έγγραφο) που περιγράφει το/τα σχέδιο/-α δράσης που αναφέρονται στο άρθρο 13 παράγραφος 2 του κανονισμού (ΕΕ) αριθ. 1143/2014.

               Ερώτημα 3

               Με χρήση των ακόλουθων κωδικών, αναφέρονται οι διαδρομές προτεραιότητας και τα χωροκατακτητικά ξένα είδη ενωσιακού ενδιαφέροντος που καλύπτονται για κάθε μία  από τις εν λόγω διαδρομές:

                        Διαδρομή

                        Κωδικός

                        1. ΕΛΕΥΘΕΡΩΣΗ ΣΤΗ ΦΥΣΗ

                        Βιολογικός έλεγχος

                        1.1

                        Έλεγχος της διάβρωσης/σταθεροποίηση αμμόλοφων (ανεμοφράκτες, φράκτες από φυτά,...)

                        1.2

                        Αλιεία στη φύση (συμπεριλαμβανομένης της κυνηγετικής αλιείας)

                        1.3

                        Θήρα

                        1.4

                        «Βελτίωση» τοπίου/ χλωρίδας/πανίδας στη φύση

                        1.5

                        Εισαγωγή για σκοπούς διατήρησης ή διαχείρισης της άγριας πανίδας

                        1.6

                        Ελευθέρωση στη φύση για χρήση (εκτός των παραπάνω, π.χ. γούνα, μεταφορές, ιατρική χρήση)

                        1.7

                        Άλλη εκ προθέσεως ελευθέρωση

                        1.8

                        2. ΔΙΑΦΥΓΗ ΑΠΟ ΤΟΝ ΧΩΡΟ ΠΕΡΙΟΡΙΣΜΟΥ

                        Γεωργία (συμπεριλαμβανομένων των πρώτων υλών για τα βιοκαύσιμα)

                        2.1

                        Υδατοκαλλιέργειες/θαλασσοκαλλιέργειες

                        2.2

                        Βοτανικός κήπος/ζωολογικός κήπος/ενυδρεία (εκτός από οικιακά ενυδρεία)

                        2.3

                        Είδη συντροφιάς/ενυδρείου/τεράριουμ (συμπεριλαμβανομένων των ζώντων ειδών διατροφής για τα είδη αυτά)

                        2.4

                        Εκτρεφόμενα ζώα (συμπεριλαμβανομένων των ζώων που διαβιώνουν υπό περιορισμένο έλεγχο)

                        2.5

                        Δασοκομία (συμπεριλαμβανομένης της δάσωσης ή αναδάσωσης)

                        2.6

                        Εκτροφεία γουνοφόρων ζώων

                        2.7

                        Κηπευτική

                        2.8

                        Διακοσμητικοί σκοποί, εκτός κηπευτικής

                        2.9

                        Έρευνα και μη επιτόπια αναπαραγωγή (σε εγκαταστάσεις)

                        2.10

                        Ζώσα τροφή και ζωντανό δόλωμα

                        2.11

                        Άλλες μορφές διαφυγής από τον χώρο περιορισμού

                        2.12

                        3. ΜΕΤΑΦΟΡΕΣ — ΕΠΙΜΟΛΥΝΤΕΣ

                        Πρόσμειξη φυτωριακού υλικού

                        3.1

                        Μολυσμένο δόλωμα

                        3.2

                        Μολυσματικές προσμείξεις στα τρόφιμα (συμπεριλαμβανομένων των ζώντων ειδών διατροφής)

                        3.3

                        Επιμολυντές σε ζώα (εκτός των παρασίτων, είδη που μεταφέρονται από τον φιλοξενούντα/φορέα)

                        3.4

                        Παράσιτα σε ζώα (συμπεριλαμβανομένων των ειδών που μεταφέρονται από τον φιλοξενούντα και τον φορέα)

                        3.5

                        Επιμολυντές σε φυτά (εκτός από τα παράσιτα, είδη που μεταφέρονται από τον φιλοξενούντα/φορέα)

                        3.6

                        Παράσιτα σε φυτά (συμπεριλαμβανομένων των ειδών που μεταφέρονται από τον φιλοξενούντα και τον φορέα)

                        3.7

                        Προσμείξεις σπόρων

                        3.8

                        Εμπόριο ξυλείας

                        3.9

                        Μεταφορά υλικού ενδιαιτημάτων (έδαφος, βλάστηση, ...)

                        3.10

                        4. ΜΕΤΑΦΟΡΕΣ — ΕΙΔΗ-ΛΑΘΡΕΠΙΒΑΤΕΣ

                        Αλιεία/αλιευτικός εξοπλισμός

                        4.1

                        Εμπορευματοκιβώτιο/χύδην

                        4.2

                        Λαθρεπιβάτες μέσα ή πάνω σε αεροπλάνο

                        4.3

                        Λαθρεπιβάτες πλοίου/σκάφους (με εξαίρεση το υδάτινο έρμα και τις ακαθαρσίες κύτους)

                        4.4

                        Μηχανήματα/εξοπλισμός

                        4.5

                        Άτομα και οι αποσκευές τους/εξοπλισμός (ιδίως του τουρισμού)

                        4.6

                        Οργανικά υλικά συσκευασίας, ιδίως συσκευασίας από ξύλο

                        4.7

                        Υδάτινο έρμα πλοίου/σκάφους

                        4.8

                        Ακαθαρσίες κύτους πλοίου/σκάφους

                        4.9

                        Οχήματα (αυτοκίνητο, τρένο,...)

                        4.10

                        Άλλα μέσα μεταφοράς

                        4.11

                        5. ΔΙΑΔΡΟΜΟΣ

                        Διασυνδεδεμένοι πλωτοί διάδρομοι/λεκάνες/θάλασσες

                        5.1

                        Γέφυρες και σήραγγες

                        5.2

                        6. ΧΩΡΙΣ ΒΟΗΘΕΙΑ

                        Φυσική εξάπλωση πέραν των συνόρων των χωροκατακτητικών ξένων ειδών που έχουν εισαχθεί διά των διαδρόμων 1 έως 5

                        6.1

               Ερώτημα 4

               Υποβάλλεται έγγραφο (ή διαδικτυακός σύνδεσμος προς το εν λόγω έγγραφο) που περιγράφει το σύστημα επιτήρησης που αναφέρεται στο άρθρο 14 του κανονισμού (ΕΕ) αριθ. 1143/2014.

               Ερώτημα 5

               Παρέχεται έγγραφο (ή διαδικτυακός σύνδεσμος προς το εν λόγω έγγραφο) που περιγράφει το σύστημα επίσημων ελέγχων σύμφωνα με το άρθρο 15 του κανονισμού (ΕΕ) αριθ. 1143/2014, συμπεριλαμβανομένης περιγραφής των διαδικασιών που διασφαλίζουν την ανταλλαγή σχετικών πληροφοριών, καθώς και τον αποδοτικό και αποτελεσματικό συντονισμό όλων των αρχών που συμμετέχουν στην εξακρίβωση, όπως προβλέπεται στο άρθρο 15 παράγραφος 7 του κανονισμού (ΕΕ) αριθ. 1143/2014.

               Ερώτημα 6

               Υποβάλλεται έγγραφο (ή διαδικτυακός σύνδεσμος προς το εν λόγω έγγραφο) που περιγράφει τα μέτρα που έχουν ληφθεί για την παρουσία ενός χωροκατακτητικού ξένου είδους, καθώς και δράσεις που έχουν κληθεί να αναλάβουν οι πολίτες.

               Ερώτημα 7

               Υποβάλλεται έγγραφο (ή διαδικτυακός σύνδεσμος  προς το εν λόγω έγγραφο) με πληροφορίες σχετικά με το κόστος των μέτρων που ελήφθησαν για να επιτευχθεί η συμμόρφωση με τον κανονισμό (ΕΕ) αριθ. 1143/2014, εφόσον είναι διαθέσιμες. Στο μέτρο του δυνατού, παρέχονται λεπτομέρειες για τις δαπάνες ανά συγκεκριμένες δράσεις (π.χ. ανάπτυξη ικανοτήτων, λειτουργία του συστήματος εποπτείας, διενέργεια των επίσημων ελέγχων, εφαρμογή της ταχείας εξάλειψης ή διαχειριστικά μέτρα) και συμπεριλαμβάνονται σχετικές πληροφορίες για την ανάκτηση του κόστους και τα οφέλη των δράσεων που έχουν αναληφθεί (αποφυγή κόστους ζημιών, αποφυγή της ζημίας στη βιοποικιλότητα και τις οικοσυστημικές υπηρεσίες, συμβολή σε άλλους στόχους της ΕΕ, αποφυγή βλαβών στην ανθρώπινη υγεία, την ασφάλεια και την οικονομία), εφόσον είναι διαθέσιμες.

               Ερώτημα 8

               Προαιρετικά: Υποβάλλεται έγγραφο (ή διαδικτυακός σύνδεσμος προς το εν λόγω έγγραφο) με κάθε άλλη πληροφορία που το κράτος μέλος επιθυμεί να προσθέσει σε σχέση με την εφαρμογή του κανονισμού (ΕΕ) αριθ. 1143/2014, πέραν όσων ζητούνται στον παρόντα μορφότυπο.

                     (1)
                  Οδηγία 92/43/ΕΟΚ του Συμβουλίου για τη διατήρηση των φυσικών οικοτόπων, καθώς και της άγριας πανίδας και χλωρίδας (ΕΕ L 206 της 22.7.1992, σ. 7).

                     (2)
                  Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327 της 22.12.2000, σ. 1).

                     (3)
                  Οδηγία 2008/56/EΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, περί πλαισίου κοινοτικής δράσης στο πεδίο της πολιτικής για το θαλάσσιο περιβάλλον (ΕΕ L 164 της 25.6.2008, σ. 19).


title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κανονισμού (ΕΚ) αριθ. 889/2008 όσον αφορά τις ζωοτροφές για τη βιολογική παραγωγή ζώων υδατοκαλλιέργειας

text:
               ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ

               της 17.5.2017

               για την τροποποίηση του κανονισμού (ΕΚ) αριθ. 889/2008 όσον αφορά τις ζωοτροφές για τη βιολογική παραγωγή ζώων υδατοκαλλιέργειας

               (Κείμενο που παρουσιάζει ενδιαφέρον για τον ΕΟΧ)

               Η ΕΥΡΩΠΑΪΚH ΕΠΙΤΡΟΠΗ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91
                  1
               , και ιδίως το άρθρο 15 παράγραφος 2 και το άρθρο 16 παράγραφος 1,

               Εκτιμώντας τα ακόλουθα:

               (1)Με τον κανονισμό (ΕΚ) αριθ. 834/2007 θεσπίζονται βασικές απαιτήσεις όσον αφορά τη βιολογική παραγωγή ζώων υδατοκαλλιέργειας καθώς και όσον αφορά τις ζωοτροφές. Λεπτομερείς κανόνες για την εφαρμογή των εν λόγω απαιτήσεων ορίζονται στον κανονισμό (ΕΚ) αριθ. 889/2008 της Επιτροπής
                  2
               .

               (2)Στο άρθρο 15 παράγραφος 1 στοιχείο δ) σημείο i) του κανονισμού (ΕΚ) αριθ. 834/2007 ορίζεται ότι τα ψάρια και τα μαλακόστρακα τρέφονται με ζωοτροφές οι οποίες καλύπτουν τις διατροφικές απαιτήσεις των ζώων στα διάφορα στάδια της ανάπτυξής τους.

               (3)Το άρθρο 25ιβ του κανονισμού (ΕΚ) αριθ. 889/2008 ορίζει ειδικούς κανόνες για τις ζωοτροφές όσον αφορά ορισμένα ζώα υδατοκαλλιέργειας που αναφέρονται στα τμήματα 6, 7 και 9 του παραρτήματος ΧΙΙΙα του εν λόγω κανονισμού. Οι κανόνες που ορίζονται στο εν λόγω άρθρο έχουν ως στόχο να προτιμώνται φυσικές ζωοτροφές, εφόσον είναι διαθέσιμες.

               (4)Σύμφωνα με το άρθρο 25ιβ παράγραφος 1 του κανονισμού (ΕΚ) αριθ. 889/2008, τα ζώα πρέπει να τρέφονται με φυσικές ζωοτροφές που είναι διαθέσιμες στις δεξαμενές και στις λίμνες. Το άρθρο 25ιβ παράγραφος 2, του εν λόγω κανονισμού επιτρέπει, σε περίπτωση που δεν είναι διαθέσιμοι φυσικοί διατροφικοί πόροι σε επαρκείς ποσότητες, να χρησιμοποιούνται βιολογικές ζωοτροφές φυτικής προέλευσης ή φύκια. Στο άρθρο 25ιβ παράγραφος 3 στοιχεία α) και β) του εν λόγω κανονισμού καθορίζονται τα ανώτατα ποσοστά ιχθυαλεύρου και ιχθυελαίου που μπορεί να περιέχει το σιτηρέσιο του γατόψαρου και της γαρίδας σε περίπτωση χρησιμοποίησης συμπληρωματικών ζωοτροφών.

               (5)Κατά το στάδιο της εκκόλαψης οι φυσικώς διαθέσιμες ζωοτροφές είναι περιορισμένες ή ανύπαρκτες. Τα κράτη μέλη ανέφεραν στην Επιτροπή ότι οι κανόνες σχετικά με τη διατροφή της γαρίδας της οικογένειας Penaeidae, και ειδικότερα της γαρίδας μαύρος τίγρης, (Penaeus monodon), όπως προβλέπεται στο άρθρο 25ιβ παράγραφος 3 στοιχείο β) του κανονισμού (ΕΚ) αριθ. 889/2008, αναμένεται να οδηγήσουν σε κακή διατροφή και σε αύξηση της θνησιμότητας εάν εφαρμόζονται σε νεανικά στάδια σε περιβάλλον εκκόλαψης.

               (6)Το άρθρο 25ιβ παράγραφος 1 του κανονισμού (ΕΚ) αριθ. 889/2008 προβλέπει τα εν λόγω ζώα να τρέφονται με φυσικές ζωοτροφές που είναι διαθέσιμες στις δεξαμενές και στις λίμνες. Ο κανόνας που αναφέρεται στο εν λόγω άρθρο θα πρέπει να αφορά μόνον τα στάδια της τέλειας ανάπτυξης κατά τη διάρκεια των οποίων τα ζώα διατηρούνται σε δεξαμενές και σε λίμνες και όχι σε περιβάλλον εκκόλαψης όπου οι φυσικές ζωοτροφές είναι ανεπαρκείς. Αυτό έχει ιδιαίτερη σημασία από την 31η Δεκεμβρίου 2016, ημερομηνία από την οποία, σύμφωνα με το άρθρο 25ε παράγραφος 3 του κανονισμού (ΕΚ) αριθ. 889/2008, δεν μπορούν να εισάγονται πλέον στην εκμετάλλευση μη βιολογικά ιχθύδια υδατοκαλλιέργειας. Πριν από την ημερομηνία αυτή, επιτρεπόταν η εισαγωγή ενός ποσοστού μη βιολογικών ιχθυδίων σε μια βιολογική εκμετάλλευση, ύστερα από ένα στάδιο εκκόλαψης στο πλαίσιο μη βιολογικής διαχείρισης.

               (7)Επιπλέον, η ομάδα εμπειρογνωμόνων για την παροχή τεχνικών συμβουλών στον τομέα της βιολογικής παραγωγής («EGTOP»), που συστάθηκε με την απόφαση της Επιτροπής (ΕΚ) 2009/427
                  3
               , επιβεβαίωσε ότι οι ειδικοί κανόνες που περιέχονται στο άρθρο 25ιβ παράγραφος 3 στοιχεία α) και β) του κανονισμού (ΕΚ) αριθ. 889/2008 είναι κατάλληλοι μόνον για τα στάδια της τέλειας ανάπτυξης
                  4
               . Η EGTOP θεωρεί ότι οι περιορισμοί όσον αφορά τα ιχθυάλευρα και τα ιχθυέλαια που αναφέρονται στο εν λόγω άρθρο δεν επιτρέπουν την τήρηση των διατροφικών απαιτήσεων των ζώων κατά τα πρώτα στάδια της ζωής τους, ενώ βρίσκονται σε περιβάλλον εκκόλαψης.

               (8)Η Επιτροπή υπογράμμισε την ανάγκη τροποποίησης των κανόνων για τις ζωοτροφές ορισμένων ζώων υδατοκαλλιέργειας διευκρινίζοντας ότι οι εν λόγω κανόνες πρέπει να εφαρμόζονται μόνον στα στάδια της τέλειας ανάπτυξης. Για να καταλήξει στο συμπέρασμα αυτό, η Επιτροπή έλαβε υπόψη τη διάταξη σύμφωνα με την οποία τα ζώα τρέφονται με ζωοτροφές οι οποίες καλύπτουν τις διατροφικές απαιτήσεις των ζώων στα διάφορα στάδια της ανάπτυξής τους, όπως ορίζεται στο άρθρο 15 παράγραφος 1 στοιχείο δ) σημείο i) του κανονισμού (ΕΚ) αριθ. 834/2007, τον σκοπό του άρθρου 25ιβ του κανονισμού (ΕΚ) αριθ. 889/2008 να χρησιμοποιούνται, κατά προτίμηση, φυσικές ζωοτροφές, εφόσον είναι διαθέσιμες και τη γνώμη της EGTOP.

               (9)Συνεπώς, ο κανονισμός (ΕΚ) αριθ. 889/2008 θα πρέπει να τροποποιηθεί αναλόγως.

               (10)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής βιολογικής παραγωγής,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

               Άρθρο 1

               Ο κανονισμός (ΕΚ) αριθ. 889/2008 τροποποιείται ως εξής:

               Στο άρθρο 25ιβ, η παράγραφος 1 αντικαθίσταται από το ακόλουθο κείμενο:

               «1. Κατά τα στάδια της τέλειας ανάπτυξης, τα ζώα υδατοκαλλιέργειας που αναφέρονται στο παράρτημα ΧΙΙΙα τμήματα 6, 7 και 9 τρέφονται με φυσικές ζωοτροφές που είναι διαθέσιμες στις δεξαμενές και στις λίμνες.»

               Άρθρο 2

               Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

               Βρυξέλλες, 17.5.2017

                     Για την Επιτροπή

                     Πρόεδρος
                     Jean-Claude JUNCKER

                     (1)
                  ΕΕ L 189 της 20.7.2007, σ. 1.

                     (2)
                  Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1).

                     (3)
                  Απόφαση (ΕΚ) αριθ. 2009/427 της Επιτροπής, της 3ης Ιουνίου 2009, όσον αφορά τη σύσταση ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής (ΕΕ L 139 της 5.6.2009, σ. 29).

                     (4)
                  Τελική έκθεση: http://ec.europa.eu/agriculture/organic/sites/orgfarming/files/final_report_egtop_on_aquaculture_part-c_en.pdf.